open-index/open-wikipedia-markdown huggingface dataset:
Σχινοκάψαλα Λασιθίου

Τα **Σχινοκάψαλα** ή **Σχοινοκάψαλα** είναι χωριό και έδρα ομώνυμης κοινότητος του δήμου Ιεράπετρας και της τέως Επαρχίας Σητείας στην Περιφερειακή Ενότητα Λασιθίου,  στην ανατολική Κρήτη. 

Βρίσκονται σε απόσταση 21 χιλιομέτρων από την Ιεράπετρα και είναι κτισμένα σε υψόμετρο 430 μέτρων, στους νότιους πρόποδες του όρους Θρυπτής, με θέα προς το Λιβυκό πέλαγος.

## Ιστορικά στοιχεία
Στην περιοχή Ξενόταφοι έχει εντοπιστεί μικρός μινωικός θολωτός τάφος, ενώ ένας άλλος μικρός θολωτός τάφος ο οποίος βρέθηκε συλημένος στη περιφέρεια του χωριού δεν ήταν δυνατό να χρονολογηθεί.

Το χωριό αναφέρεται από τον Φραντσέσκο Μπαρότσι το 1577 ως *Schino Capsala* στην επαρχία Σητείας. Στην ενετική απογραφή του 1583 από τον Καστροφύλακα αναφέρεται ως *Schinocapsala* με 102 κατοίκους. Ο Φραντσέσκο Βασιλικάτα το αναφέρει το 1630 ως *Schinocaspala*. Το όνομα του χωριού προέρχεται από το φυτός σχίνος και μπορεί να αναφέρεται στο αποτέλεσμα φωτιάς που αποσκοπεί στο κάψιμο των σχίνων και στη δημιουργία βοσκότοπων ή, σύμφωνα με την παράδοση, αναφέρεται στο γεγονός ότι ο πρώτος οικιστής ζούσε σε μια σπηλιά που προστατευόταν από σκίνους και κάποια στιγμή αυτοί κάηκαν.

Το χωριό δεν αναφέρεται στις απογραφές των οθωμανικών χρόνων. Πιθανόν να ήταν ακατοίκητο, όμως η περιοχή καλλιεργούταν από αγρότες του Ορεινού, οι οποίοι σταδιακά εγκαταστάθηκαν στην περιοχή, δημιουργώντας πάλι το χωριό. Το χωριό αναφέρεται ξανά το 1928, οπότε αναγνωρίστηκε ως οικισμός και προσαρτήθηκε στην κοινότητα Ορεινού.  Το 1963 ορίστηκε έδρα ομώνυμης κοινότητας, η οποία διατηρήθηκε μέχρι το 1997. Με το πρόγραμμα Καποδίστριας προσαρτήθηκε στον δήμο Μακρύ Γυαλού και τελικά  με το πρόγραμμα Καλλικράτης στον δήμο Ιεράπετρας.

### Απογραφές πληθυσμού
Η πορεία του πληθυσμού του οικισμού σύμφωνα με τις απογραφές είναι η εξής:

## Σημεία ενδιαφέροντος
thumb|250px|Ο ναός του Αγίου Γεωργίου
Νότια του χωριού βρίσκεται ο ναός του Αγίου Γεωργίου, το εσωτερικό του οποίου είναι τοιχογραφημένο. Ο ενοριακός ναός του χωριού είναι αφιερωμένος στον Άγιο Νικόλαο.

## Διοικητικά στοιχεία
Δείτε: ***[[Κοινότητα Σχινοκαψάλων]]***

Ως οικισμός αναφέρεται επίσημα το 1928, γραμμένη *Σχοινοκάψαλα* (με *"οι"*) να προσαρτάται στην κοινότητα Ορεινού. Το 1940 το όνομά της διορθώνεται σε Σχινικάψαλα και το 1963 με  το ΦΕΚ 218Α - 11/12/1963 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τα Αχλιά, την Γαλήνη και τον Μαύρο Κόλυμπο. αποτελούν την κοινότητα Σχινοκαψάλων ενώ σύμφωνα με την απογραφή του 2011 έχει 87 κατοίκους.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
La Repubblica

Η **La Repubblica** () είναι ημερήσια ιταλική εφημερίδα που χαρακτηρίζεται από μέτριες αριστερές απόψεις και ανταγωνίζεται σε κυκλοφορία την Corriere della Sera, η οποία είναι η δημοφιλέστερη στην Ιταλία.

Η εφημερίδα ιδρύθηκε το 1976 από ανθρώπους που συνδέονταν με την εβδομαδιαία L'Espresso και τους εκδότες Κάρλο Καράτσιολο και Εουτζένιο Σκάλφαρι. Η La Republica δημιουργήθηκε ως σοσιαλιστική εφημερίδα, επικεντρωμένη στους αριστερούς φιλελεύθερους και υποστηρικτές του Ιταλικού Κομμουνιστικού Κόμματος. Η αρχική της μορφή ήταν 20 σελίδες ειδήσεων και αναλυτικών άρθρων, τα οποία σκόπιμα δεν είχαν τμήματα για τον αθλητισμό και τις επιχειρήσεις.

Η εφημερίδα ανήκει στον όμιλο μέσων ενημέρωσης Gruppo Editorials L'Espresso, που περιλαμβάνει επί του παρόντος το ραδιόφωνο και την τηλεόραση της La Repubblica. Ο ιταλικός όμιλος, τον Μάρτιο του 2026 εξαγοράστηκε από τον ελληνικό Όμιλο Antenna του Θοδωρή Κυριακού.

Ο αρχισυντάκτης της εφημερίδας είναι ο Βιτόριο Τζουκόνι, ο οποίος προηγουμένως εργάστηκε ως ανταποκριτής στη Μόσχα για την Corriere della Sera. Το Δεκέμβριο του 2008, η κυκλοφορία της εφημερίδας ξεπέρασε τα 556.000 αντίτυπα.

## Παραπομπές


## Εξωτερικοί σύνδεσμοι

*

Κατηγορία:Εφημερίδες με τόπο έκδοσης την Ιταλία 
Κατηγορία:Εφημερίδες στην ιταλική γλώσσα

Κατηγορία:Σοσιαλιστικές εφημερίδες
Η Έριδα περί την Θεία Ευχαριστία

Η ***Έριδα περί την Θεία Ευχαριστία*** (**, εν συντομία *Disputa*), είναι ένας πίνακας του ιταλού αναγεννησιακού καλλιτέχνη Ραφαήλ. Δημιουργήθηκε μεταξύ των ετών 1509 και 1510 ως πρώτο μέρος της συμβολής του Ραφαήλ στην διακόσμηση με τοιχογραφίες των δωματίων που είναι σήμερα γνωστά ως «Αίθουσες του Ραφαήλ» (*Stanze di Raffaello*) στο Αποστολικό Παλάτι του Βατικανού. Εκείνη την εποχή, το δωμάτιο αυτό ήταν γνωστό ως *Stanza della Segnatura*, και ήταν η ιδιωτική παπική βιβλιοθήκη, όπου συνερχόταν το ανώτατο παπικό δικαστήριο. 

## Περιγραφή
Στον πίνακα, ο Ραφαήλ έχει δημιουργήσει μια σκηνή που εκτείνεται τόσο στον ουρανό, όσο και στη γη. Πάνω, ο Χριστός περιβάλλεται από φωτοστέφανο, πλαισιωμένος από την Παναγία και τον Ιωάννη τον Βαπτιστή δεξιά και αριστερά (σε διάταξη που είναι γνωστή ως Δέηση). Εκατέρωθεν εικονίζονται διάφορες άλλες βιβλικές φιγούρες όπως ο Πέτρος (άκρα αριστερά, κρατώντας κλειδιά), ο Αδάμ (πολύ αριστερά, με γυμνό στήθος), ο Παύλος (άκρα δεξιά, κρατώντας βιβλίο και σπαθί) και ο Μωυσής (δεξιά, με δέσμες φωτός και με τις πλάκες των Δέκα Εντολών). Ο Θεός Πατέρας κάθεται πάνω από όλα αυτά στο χρυσό φως του ουρανού και λατρεύεται από αγγέλους. Κάτω από τα πόδια του Χριστού είναι το Άγιο Πνεύμα, στις πλευρές του οποίου είναι τα βιβλία των τεσσάρων Ευαγγελίων, κρατούνται ανοιχτά από αγγελάκια. 

Παρακάτω, σε ένα βωμό βρίσκεται ένα αρτοφόριο. Ο βωμός πλαισιώνεται από θεολόγους οι οποίοι απεικονίζονται να ερίζουν περί την Μετουσίωση. Το σώμα, το αίμα, η ψυχή και η θεότητα του Χριστού είναι η Αγία Ευχαριστία, η οποία συζητείται από εκπροσώπους της Εκκλησίας. Μεταξύ αυτών είναι οι αρχικοί τέσσερις Διδάσκαλοι της Εκκλησίας (που αναγνωρίζονται από τα ονόματά τους που αναγράφονται στα φωτοστέφανά τους), με τον Πάπα Γρηγόριο Α΄ και τον Άγιο Ιερώνυμο στα αριστερά του βωμού και τον Ιερό Αυγουστίνο και τον Αμβρόσιο Μεδιολάνων στα δεξιά, μαζί με τον Πάπα Ιούλιο Β΄, τον Πάπας Σίξτο Δ΄, τον Τζιρόλαμο Σαβοναρόλα και τον Δάντη. Ο Σίξτος Δ΄ είναι ο χρυσοντυμένος Πάπας στο κάτω μέρος του πίνακα. Ακριβώς πίσω από τον Σίξτο είναι ο Δάντης, ο οποίος φοράει κόκκινα και φέρει δάφνινο στεφάνι που συμβολίζει το ποιητικό του μεγαλείο. Ο φαλακρός άνδρας που διαβάζει ένα βιβλίο ακουμπώντας στο κιγκλίδωμα στην αριστερή γωνία θεωρείται πως είναι ο μέντορας του Ραφαήλ, αναγεννησιακός αρχιτέκτονας Ντονάτο Μπραμάντε. 

## Παραπομπές


## Πηγές
*

## Εξωτερικοί σύνδεσμοι
* 
* ''The Vatican: Spirit and Art of Christian Rome'', βιβλίο του The Metropolitan Museum of Art Libraries (διαθέσιμο online εξολοκλήρου ως PDF), το οποίο περιέχει υλικό για αυτό το έργο.

Εριδα
Παρθένα Χοροζίδου

Η **Παρθένα Χοροζίδου** (γενν. Καβάλα, 22 Οκτωβρίου 1979) είναι Ελληνίδα ηθοποιός, απόφοιτη της Δραματικής Σχολής Γ. Θεοδοσιάδη.

## Βιογραφία
Η Παρθένα Χοροζίδου γεννήθηκε και μεγάλωσε στην Καβάλα. Αφού ενηλικιώθηκε, έλαβε μέρος σε μία οντισιόν για την παράσταση Πλούτος του Αριστοφάνη στο Δημοτικό Περιφερειακό Θέατρο Καβάλας από τον Σταμάτη Κραουνάκη, όπου και επιλέχθηκε. Αυτό την εισήγαγε στον κόσμο της υποκριτικής. Σπούδασε στη Δραματική Σχολή Θεοδοσιάδη και στη συνέχεια ξεκίνησε να εργάζεται στο θέατρο. Στα επόμενα χρόνια, συνεργάστηκε στην τηλεόραση, τον κινηματογράφο και το θέατρο με πολλούς καταξιωμένους ηθοποιούς, σεναριογράφους και σκηνοθέτες, όπως τους Αλέξανδρο Ρήγα, Δημήτρη Αποστόλου, και Μιχάλη Ρέππα - Θανάση Παπαθανασίου

Τη σεζόν 2019 θα πρωταγωνιστήσει στη νέα κωμική σειρά του Alpha TV Το σόι σου Τη σεζόν 2019-2020 θα πρωταγωνιστήσει στη νέα κωμική σειρά του ΣΚΑΪ Θα γίνει της Πολυκατοικίας Τη σεζόν 2021 - 2022 θα πρωταγωνιστήσει στη νέα κωμική σειρά του Alpha TV «Άσε μας ρε μαμά».

*Τη σεζόν 2023-2024 σειρά [[Μην αρχίζεις τη μουρμούρα]]  στον ρόλο της Τούλας στον [[Alpha TV|ALPHA]]*

## Εξωτερικοί σύνδεσμ
* **[https://www.retrodb.gr/wiki/index.php/%CE%A0%CE%B1%CF%81%CE%B8%CE%AD%CE%BD%CE%B1_%CE%A7%CE%BF%CF%81%CE%BF%CE%B6%CE%AF%CE%B4%CE%BF%CF%85 Εργογραφία]**
* 

## Παραπομπές

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Βερμπάνια

Η **Βερμπάνια** (ιταλικά: *Verbania*)  είναι ιταλικός δήμος στην Επαρχία του Βερμπάνο-Κούζιο-Όσσολα, στην περιφέρεια του Πεδεμοντίου. Η πόλη δημιουργήθηκε το 1939 από την ένωση των πόλεων Ίτρα και Παλάντσα.

Η Βερμπάνια είναι κτισμένη στις δυτικές όχθες της λίμνης Ματζόρε. Διαθέτει βοτανικό κήπο. Άλλα αξιοθέατα περιλαμβάνουν τους ναού του Σαν Σεκόντο και Μαντόνα ντι Καμπανία, αφότεροι του 16ου αιώνα, και το Παλάτσο Ντουνιάνι, το οποίο στεγάζει μουσείο.

## Φωτοθήκη

Verbania panorama.jpg|Πανοραμική άποψη της Βερμπάνια
Verbania Lungolago-Municipio.jpg|Η προκυμαία της πόλης, με το δημαρχείο
Verbania MadonnaDiCampagna.jpg|Ο ναός της Μαντόνα ντι Καμπανία


## Παραπομπές


## Εξωτερικοί σύνδεσμοι
* Ιστοσελίδα του δήμου

Κατηγορία:Δήμοι της Επαρχίας του Βερμπάνο-Κούζιο-Όσσολα
Επαρχία Τεμπέσα

Η **Τεμπέσα** () είναι επαρχία (*[[βιλάγια]]*) της Αλγερίας. Πρωτεύουσα της επαρχίας είναι η πόλη Τεμπέσα, η οποία στην αρχαιότητα ήταν γνωστή ως *Θεβέστη*. Μια ακόμη σημαντική πόλη είναι η Ελ Ουενζά. Η Τεμπέσα βρίσκεται μόλις 20 χιλιόμετρα δυτικά από τα σύνορα με την Τυνησία. Σύμφωνα με την απογραφή του 2008 έχει 648.703 κατοίκους. 

## Διοικητική διαίρεση
Η επαρχία χωρίζεται σε 12 διαμερίσματα (*[[Νταΐρα|νταΐρες]]*), τα οποία χωρίζονται περαιτέρω σε 28 *[[Κοινότητες της Αλγερίας|κοινότητες]]* ή δήμους. 

### Διαμερίσματα

# Μπιρ Ελ Ατέρ
# Μπιρ Μοκαντέμ
# Σεριά
# Ελ Αουινέτ
# Ελ Κουίφ
# Ελ Μα Λαμπιόντ
# Ελ Ογκλά
# Μορσότ
# Νεγκρίν
# Ουενζά
# Ουμ Αλί
# **[[Διαμέρισμα Τεμπέσα|Τεμπέσα]]**

### Κοινότητες

# Αΐν Ζεργκά
# Μπεντζέν
# Μπεκαριά
# Μπιρ Ντεχέμπ
# Μπιρ Ελ Ατέρ
# Μπιρ Μοκαντέμ
# Μπουχαντρά
# Μπουλχάφ Ντιρ
# Σεριά
# Ελ Αουινέτ
# Ελ Κουίφ Kouif
# Ελ Μα Μπιόντ
# Ελ Μερίντζ
# Ελ Μεζερά
# Ελ Ογκλά
# Ελ Ογκλά Μαλχά
# Φερκάν
# Γκουριγκέρ
# Χαμαμέτ
# Λαχουιντζμπέτ
# Μορσότ
# Νεγκρίν
# Ουενζά
# Ουμ Αλί
# Σαφσάφ Ουεσρά
# Σταχ Γκουεντίς
# **[[Τεμπέσα]]**
# Τλιντζέν

## Παραπομπές



Τεμπεσα
Επαρχία Τλεμσέν

Το **Τλεμσέν** () είναι επαρχία (*[[βιλάγια]]*) στη βορειοδυτική Αλγερία. Πρωτεύουσα της επαρχίας είναι η πόλη Τλεμσέν. Το Εθνικό Πάρκο Τλεμσέν βρίσκεται στην περιοχή. Σύμφωνα με την απογραφή του 2008 έχει 949.135 κατοίκους. 

## Διοικητική διαίρεση
Η επαρχία χωρίζεται σε 20 διαμερίσματα (*[[Νταΐρα|νταΐρες]]*), τα οποία χωρίζονται περαιτέρω σε 53 *[[Κοινότητες της Αλγερίας|κοινότητες]]* ή δήμους. 

### Διαμερίσματα

# Αΐν Ταλούτ
# Μπαμπ Ελ Ασσά
# Μπενσεκράν
# Μπενί Μπουσαΐντ
# Béni Snous
# Σατουάν
# Φελαουσέν
# Γκαζαουέτ
# Χενάγια
# Χουαναΐν
# Μαγκνιά
# Μανσουράχ
# Μαρσά Μπεν Μ'Χιντί
# Νεντρομά
# Ουλέντ Μιμούν
# Ρεμσί
# Σαμπρά
# Sebdou
# Σιντί Ντζιλαλί
# **[[Διαμέρισμα Τλεμσέν|Τλεμσέν]]**

### Κοινότητες

# Αΐν Φετάχ
# Αΐν Φεζά
# Αΐν Γκοραμπά
# Αΐν Κεμπίρα
# Αΐν Νεχάλα
# Αΐν Τελούτ
# Αΐν Γιουσέφ
# Αμιέρ
# Αζαΐλς
# Μπαμπ Ελ Ασσά
# Μπενί Μπαχντέλ
# Μπενί Μπουσαΐντ
# Μπενί Μεστέρ
# Μπενί Ουαρσούς
# Μπενί Ρασέντ
# Μπενί Σμιέλ
# Μπενί Σνους
# Μπενσεκράν
# Μπουχλού
# Σετουάν
# Νταρ Γιαγκμορισέν
# Ντζεμπαλά
# Ελ Αρισά
# Ελ Μπουιχί
# Ελ Φεχούλ
# Ελ Γκορ
# Φελαουσέν
# Γκαζαουέτ
# Χαμάμ Μπουγκράρα
# Χενάγια
# Χοναΐν
# Μαγκνιά
# Μανσουρά
# Μαρσά Μπεν Μ'Χιντί
# Μσιρντά Φουάγκα
# Νεντρομά
# Ουέντ Σουλί
# Ουλέντ Μιμούν
# Ουλέντ Ριγιάχ
# Ρεμσί
# Σαμπρά
# Σεμπά Σιούχ
# Σεμπντού
# Σιντί Αμπντελί
# Σιντί Ντζιλαλί
# Σιντί Μεντζαχέντ
# Σουαχλία
# Σουανί
# Σουκ Θλάτα
# Τέρνι Μπενί Χεντιέλ
# Τιενέτ
# **[[Τλεμσέν]]**
# Ζενάτα

## Παραπομπές



Τλεμσεν
Σόντριο

Το **Σόντριο** (ιταλικά: *Sondrio*, λομβαρδικά: *Sùndri*) είναι ιταλικός δήμος στην Επαρχία του Σόντριο, στην περιφέρεια της Λομβαρδίας. Αποτελεί έδρα της ομώνυμης επαρχίας. Ο πληθυσμός του υπολογίζεται για το 2019 σε 21.586 κατοίκους. Βρίσκεται στη κοιλάδα Βαλτελίνα, στους πρόποδες των Άλπεων, της οποίας αποτελεί το μεγαλύτερο οικισμό.

Η κεντρική πλατεία της πόλης είναι η Πιάτσα Γκαριμπάλντι, με τα νεοκλασικά κτίρια και το κινηματοθέατρο Πεντρέτι, κτισμένο το 1820. Πάνω από τη πόλη βρίσκεται το Καστέλο Μαζέγκρα, με πανοραμική θέα στην πόλη, αλλά και τους αμπελώνες. Το πιο γνωστό κρασί της περιοχής είναι το Σασέλα. Στο Σόντριο βρίσκονται βιομηχανίες επεξεργασίας βαμβακιού και μεταξιού. Επίσης είναι βάση για τη πρόσβαση σε αλπικά χειμερινά θέρετρα, όπως τα Μπόρμιο και Σάντα Κατερίνα Βαλφούρβα.

## Παραπομπές


## Εξωτερικοί σύνδεσμοι
*  

Κατηγορία:Δήμοι της Επαρχίας του Σόντριο
Εθνική Τυνησίας Κ-20 (ποδόσφαιρο ανδρών)

Η **Εθνική Τυνησίας Κ-20 (ποδόσφαιρο ανδρών)** είναι η εθνική ποδοσφαιρική ομάδα του Τυνησίαυ για ποδοσφαιριστές κάτω των 20 ετών. Ελέγχεται από την Ομοσπονδία Ποδοσφαίρου της Τυνησίας (FTF). Συμμετέχει στο Παγκόσμιο Κύπελλο ποδοσφαίρου κάτω των 20 ετών και στο African U-20 Championship. Στο African U-20 Championship έχει 8 συμμετοχές στην τελική φάσητο. Στο Παγκόσμιο κύπελλο έχει 3 συμμετοχές (1977, 1985). 

## Εξωτερικοί σύνδεσμοι

* Tunisian FA official site
* Tunisia World Cup Team Blog

Κατηγορία:Εθνική Τυνησίας (ποδόσφαιρο)
Τυνησια
Σημείο G

**Σημείο G**, γνωστό και ως **σημείο του Γκραίφενμπεργκ** (από το επώνυμο του γερμανού γυναικολόγου Ερνστ Γκραίφενμπεργκ), χαρακτηρίζεται μια ερωτογενής περιοχή του κόλπου, η οποία, όταν διεγείρεται, μπορεί να οδηγήσει σε ισχυρή σεξουαλική διέγερση, ισχυρούς οργασμούς και πιθανότητα γυναικείας εκσπερμάτισης.

Η ύπαρξη του σημείου G δεν έχει αποδειχθεί. Ενώ το σημείο G έχει μελετηθεί από τη δεκαετία του 1940, εξακολουθεί να υπάρχει διαφωνία πάνω στην ύπαρξη του ως διακριτή δομή εντός του ανθρώπινου σώματος. Επίσης υπάρχει διαφωνία σχετικά με τον ορισμό και την θέση του σημείου. Το σημείο G μπορεί να είναι απλώς μια επέκταση της κλειτορίδας. Το σημείο G μαζί με την κλειτορίδα μπορεί να ευθύνονται για τους οργασμούς που γίνονται αισθητοί στον κόλπο. Σεξολόγοι και άλλοι ερευνητές ανησυχούν για το γεγονός ότι οι γυναίκες μπορεί να θεωρήσουν ότι είναι δυσλειτουργικές εφόσον δεν βιώνουν διέγερση του σημείου G τους, ενώ σημειώνουν ότι η απουσία διέγερσης του σημείου είναι φυσιολογική.

## Παραπομπές


Κατηγορία:Σεξουαλική διέγερση
Κατηγορία:Κλειτορίδα
Μαρία Καρολίνα, αρχιδούκισσα της Αυστρίας

Η **Μαρία Καρολίνα** (γερμ. *Maria Karoline von Habsburg-Lothringen, prinzessin von Österreich-Teschen*, 10 Σεπτεμβρίου 1825 - 17 Ιουλίου 1915) από τον Οίκο των Αψβούργων-Λωρραίνης ήταν κόρη του Δούκα του Τέσσεν και με τον γάμο της έγινε αρχιδούκισσα της Αυστρίας.

## Βιογραφία
Η *Μαρία Καρολίνα Λουίζα Χριστίνα* ήταν το έκτο παιδί και η δεύτερη κόρη του Καρόλου Λουδοβίκου της Αυστρίας, Δούκα του Τέσσεν, και της Ερριέττας Αλεξανδρινής, κόρης του Φρειδερίκου Γουλιέλμου του Νασσάου-Βάιλμπουργκ.

## Οικογένεια
Παντρεύτηκε το 1852 τον εξάδελφό της Ραϊνέριο Φερδινάνδο της Αυστρίας, πρωθυπουργό της χώρας. Δεν απέκτησαν απογόνους.

## Πρόγονοι





## Πηγές
* "Czech Eccleastical". *Guide2womenleaders.com*. 18 February 1916. Retrieved 2 February 2016.

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Βέλτιστη νομισματική περιοχή

Στα οικονομικά, η **βέλτιστη νομισματική περιοχή** (OCA), είναι μια γεωγραφική περιοχή στην οποία θα μπορούσε να μεγιστοποιηθεί η οικονομική απόδοση ώστε να έχει ολόκληρη η περιοχή ένα κοινό νόμισμα.

Η υποκείμενη θεωρία περιγράφει τα βέλτιστα χαρακτηριστικά για τη συγχώνευση των νομισμάτων ή τη δημιουργία ενός νέου νομίσματος. Η θεωρία χρησιμοποιείται συχνά για να υποστηρίξει εάν μια συγκεκριμένη περιοχή είναι ή όχι έτοιμη να γίνει μια νομισματική ένωση, ένα από τα τελικά στάδια της οικονομικής ολοκλήρωσης.

Η βέλτιστη νομισματική περιοχή είναι συχνά μεγαλύτερη από μια χώρα. Για παράδειγμα, μέρος της λογικής πίσω από τη δημιουργία του ευρώ είναι ότι οι μεμονωμένες χώρες της Ευρώπης δεν αποτελούν το καθένα μια βέλτιστη νομισματική ζώνη, αλλά η Ευρώπη στο σύνολό της. Η δημιουργία του ευρώ αναφέρεται συχνά επειδή παρέχει την πιο σύγχρονη και τη μεγαλύτερη μελέτη περίπτωσης μιας προσπάθειας προσδιορισμού της βέλτιστης νομισματικής περιοχής και παρέχει ένα συγκριτικό μοντέλο πριν και μετά από το οποίο δοκιμάζει τις αρχές της θεωρίας.

Θεωρητικά, η βέλτιστη νομισματική περιοχή μπορεί επίσης να είναι μικρότερη από μια χώρα. Ορισμένοι οικονομολόγοι έχουν υποστηρίξει ότι οι Ηνωμένες Πολιτείες Αμερικής, για παράδειγμα, έχουν ορισμένες περιφέρειες που δεν ταιριάζουν σε μια βέλτιστη νομισματική περιοχή με την υπόλοιπη χώρα.

Η θεωρία της βέλτιστης νομισματικής περιοχής πρωτοστάτησε στη δεκαετία του 1960 από τον οικονομολόγο Ρόμπερτ Μαντέλ. Η πίστωση συχνά πηγαίνει στον Μαντέλ ως συντάκτης της ιδέας, αλλά άλλοι επισημαίνουν την προηγούμενη εργασία που έγινε στην περιοχή από τον Άμπα Λέμερ τον Πήτερ Κένεν (1969) και του Ρόναλτ ΜακΚίννον (1963) ήταν περαιτέρω προγραμματιστές αυτής της ιδέας.

## Δείτε ακόμη
*Διεθνής χρηματοπιστωτική κρίση 2007-2008
*Ελληνική οικονομική κρίση (2009-2018)

## Σημειώσεις

## Παραπομπές

Κατηγορία:Διεθνής οικονομική
Κατηγορία:Νομισματική πολιτική
Ρόμπερτ Μαντέλ

Ο **Ρόμπερτ Μαντέλ** 
(24 Οκτωβρίου 1932 - 4 Απριλίου 2021) ήταν Καναδός οικονομολόγος. Είναι καθηγητής οικονομικών στο Πανεπιστήμιο Κολούμπια και στο Κινέζικο Πανεπιστήμιο του Χονγκ Κονγκ.

Έλαβε το Βραβείο Νόμπελ Οικονομικών Επιστημών το 1999 για το πρωτοποριακό του έργο στη νομισματική δυναμική και στη βέλτιστη νομισματική περιοχή. Ο Μάντελ είναι γνωστός σαν *πατέρας* του Ευρώ, καθώς έθεσε τις βάσεις για την εισαγωγή του μέσα από αυτό το έργο και βοήθησε να ξεκινήσει το κίνημα γνωστό ως Οικονομικά της προσφοράς.

Απεβίωσε στη Σιένα της Ιταλίας στις 4 Απριλίου 2021.

## Παραπομπές

## Εξωτερικοί σύνδεσμοι
* Robert Mundell's homepage
* Single Global Currency Association – Bretton Woods 2024
* his analysis of monetary and fiscal policy under different exchange rate regimes and his analysis of optimum currency areas.
* Economista canadiense. Profesor en la Columbia University de New York.
*  The Sveriges Riksbank Prize in Economic Sciences
* The Kiel Institute Global Economy Prize
* Nobel biography for laureate Mundell 
* 
* IDEAS/RePEc

Κατηγορία:Απόφοιτοι της Σχολής Οικονομικών του Λονδίνου
Κατηγορία:Καναδοί οικονομολόγοι
Κατηγορία:Καναδοί νομπελίστες
Κατηγορία:Βραβευμένοι με Νόμπελ Οικονομικών Επιστημών
Ματθίλδη της Αυστρίας

Η **Ματθίλδη** (γερμ. *Mathilda von Habsburg-Lothringen, prinzessin von Österreich-Teschen*, 25 Ιανουαρίου 1849 - 6 Ιουνίου 1867) από τον Οίκο των Αψβούργων-Λωρραίνης ήταν κόρη του Αρχιδούκα της Αυστρίας & Δούκα του Τέσσεν. 

## Βιογραφία
Η *Ματθίλδη Μαρία Αδελγόνδη Αλεξάνδρα* ήταν το τρίτο παιδί και η δεύτερη κόρη του Αλβέρτου της Αυστρίας, Δούκα του Τέσσεν, και της Χιλδεγάρδης, κόρης του Λουδοβίκου Α΄ της Βαυαρίας. Ήταν ανιψιά του Όθωνα, Βασιλιά της Ελλάδας. Γεννήθηκε στη Βιέννη. Έλαβε τα ονόματα των εκ μητρός θείων της: Ματθίλδης, Αδελγόνδης και Αλεξάνδρας.

Το 1847 απεβίωσε ο Κάρολος Λουδοβίκος, πατέρας του Αλβέρτου, έτσι ο τελευταίος κληρονόμησε το Ανάκτορο Βάιλμπουργκ στο Μπάντεν μπάι Βίεν, που ο Κάρολος Λουδοβίκος είχε κτίσει για τη σύζυγό του, Ερριέττα Αλεξανδρινή. Εκεί περνούσε τα καλοκαίρια της η οικογένεια του Αλβέρτου και η Χιλδεγάρδη απολάμβανε εκεί τα λουτρά της πόλης. Ο Αλβέρτος ήταν πολύ δημοφιλής και τον αποκαλούσαν *Ένγκελσερτς* (*Αγγελόκαρδο*). Κατά τον χειμώνα διέμεναν στη Βιέννη. Η οικογένεια της Ματθίλδης ήταν πολύ κοντά με την αυτοκρατορική οικογένεια και η αυτοκράτειρα Ελισάβετ (σύζυγος του Φραγκίσκου Ιωσήφ της Αυστρίας, 2ου εξαδέλφου της Ματθίλδης) απολάμβανε πολύ τη συντροφιά της εξαδέλφης της, Χιλδεγάρδης.

Ο 2ος εξάδελφός της, Λουδοβίκος Σαλβάτορ των Αψβούργων-Λωρραίνης, την είχε ερωτευτεί, αλλά οι κακές σχέσεις με την Ιταλία επέβαλαν η Ματθίλδη να παντρευτεί τον Ουμβέρτο Α΄ της Ιταλίας. Κατά τη διαμονή της το 1864 στο Μόναχο, στην κηδεία του αδελφού της, Μαξιμιλιανού Β΄, η Χιλδεγάρδη ασθένησε και απεβίωσε. Η Ματθίλδη ήταν 15 ετών. 

Στις 6 Ιουνίου 1867 φόρεσε ένα φόρεμα από λεπτή γάζα για να πάει στο θέατρο. Λίγο πριν θέλησε να καπνίσει ένα τσιγάρο, αλλά ο πατέρας της, που απαγόρευε το κάπνισμα, την πλησίασε και χτύπησε το τσιγάρο, που πετάχτηκε πίσω από το φόρεμα. Αμέσως, άναψε το εύφλεκτο ύφασμα, που της έκανε 2ου και 3ου βαθμού εγκαύματα· η οικογένειά της έγινε μάρτυρας του τέλους της. Ήταν 18 ετών και τάφηκε στην Αυτοκρατορική Κρύπτη στην Εκκλησία των Καπουτσίνων, πίσω από τη μητέρα της και τον αδελφό της, Κάρολο, ο οποίος είχε αποβιώσει σε ηλικία 1 έτους.

## Πρόγονοι





## Πηγές
* Archduchess Mathilde of Austria-Teschen & The Secret Cigarette

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
The New Yorker

***The New Yorker*** είναι ένα αμερικανικό, εβδομαδιαίο περιοδικό που περιλαμβάνει δημοσιογραφία, σχόλια, κριτικές, δοκίμια, μυθιστοριογραφία, σάτιρα, κινούμενα σχέδια και ποίηση. Ξεκίνησε ως εβδομαδιαίο το 1925. Σήμερα δημοσιεύεται 47 φορές ετησίως, με πέντε από αυτά τα θέματα να καλύπτουν διάρκεια δύο εβδομάδων.

Αν και οι αναθεωρήσεις και οι εκδηλώσεις συχνά επικεντρώνονται στην πολιτιστική ζωή της Νέας Υόρκης, το περιοδικό έχει ένα ευρύ κοινό έξω από τη Νέα Υόρκη και διαβάζεται διεθνώς. Είναι γνωστό για τα εικονογραφημένα και συχνά επίκαιρα εξώφυλλα του, τα σχόλια του για τον λαϊκό πολιτισμό και την εκκεντρική Americana, την προσοχή του στη σύγχρονη μυθοπλασία με τη συμπερίληψη σύντομων ιστοριών και λογοτεχνικών ανασκοπήσεων, τον αυστηρό έλεγχο των γεγονότων και την επεξεργασία αντιγράφων της δημοσιογραφίας της για τα πολιτικά και κοινωνικά ζητήματα.

Η σπονδυλωτής ταινία του Γουές Άντερσον *[[Η γαλλική αποστολή (ταινία)|Η γαλλική αποστολή]]* (2021) είναι εμπνευσμένη από μια σειρά ιστοριών και συντακτών του περιοδικού *The New Yorker*, του οποίου ο σκηνοθέτης ήταν φανατικός αναγνώστης από τα μαθητικά του χρόνια. 

## Παραπομπές


Κατηγορία:Πολιτισμός της Νέας Υόρκης
Κατηγορία:Περιοδικά με τόπο έκδοσης τις Ηνωμένες Πολιτείες
Τζακ Στρο

Ο **Τζον Ουιτέικερ Στρο** (αγγλικά: *John Whitaker "Jack" Straw*, 3 Αυγούστου 1946) είναι Βρετανός πολιτικός που υπηρέτησε ως Υπουργός Εξωτερικών του Ηνωμένου Βασιλείου υπό την Κυβέρνηση του Τόνι Μπλερ, από το 2001 έως το 2006. Υπηρέτησε ως Μέλος της Βουλής των Κοινοτήτων του Ηνωμένου Βασιλείου, με το Εργατικό Κόμμα, για την εκλογική περιφέρεια του Μπλάκμπερν, από το 1979 έως το 2015.  

Εκλεγόταν από τις Γενικές εκλογές του Ηνωμένου Βασιλείου 1979 έως τις Γενικές εκλογές του Ηνωμένου Βασιλείου 2015. Υπηρέτησε στις κυβερνήσεις Τόνι Μπλερ και Γκόρντον Μπράουν.

## Παραπομπές


Κατηγορία:Βρετανοί πολιτικοί
Κατηγορία:Υπουργοί Εξωτερικών του Ηνωμένου Βασιλείου
Κατηγορία:Πολιτικοί του Εργατικού Κόμματος (Ηνωμένο Βασίλειο)
Κατηγορία:Απόφοιτοι Πανεπιστημίου του Ληντς
Μαλτέζικο σκούντο

Το **Μαλτέζικο σκούντο** ήταν το επίσημο νόμισμα του Κυρίαρχου Στρατιωτικού Τάγματος της Μάλτας, υπό την κυριαρχία του Τάγματος της Μάλτας, η οποία έληξε το 1798. Διαιρείτο σε 12 *τάρι*, και κάθε τάρι διαιρείται σε 20 *γκράνι*. Είναι συνδεδεμένο με το Ευρώ.

## Παραπομπές

Κατηγορία:Νομίσματα της Ευρώπης
Μαρία Θηρεσία της Αυστρίας, δούκισσα της Βυρτεμβέργης

Η **Μαρία Θηρεσία** (γερμ. *Maria Theresa von Habsburg-Lothringen, prinzessin von Teschen*, 15 Ιουλίου 1845 - 8 Οκτωβρίου 1927) από τον Οίκο των Αψβούργων-Λωρραίνης ήταν κόρη του Δούκα του Τέσσεν και με τον γάμο της έγινε δούκισσα της Βυρτεμβέργης.

## Βιογραφία
Η *Μαρία Θηρεσία Άννα* γεννήθηκε στη Βιέννη ήταν το πρώτο παιδί και η πρώτη κόρη του Αλβέρτου της Αυστρίας, Δούκα του Τέσσεν, και της Χιλδεγάρδης, κόρης του Λουδοβίκου Α΄ της Βαυαρίας.

Το 1865 παντρεύτηκε τον Φίλιππο της Βυρτεμβέργης και απέκτησαν πέντε παιδιά.

Απεβίωσε στο Τύμπινγκεν σε ηλικία 82 ετών.

## Οικογένεια
Παντρεύτηκε τον Φίλιππο της Βυρτεμβέργης και είχε τέκνα:
* Αλβέρτος (1865 - 1939), Διάδοχος, μετέπειτα τιτουλάριος Βασιλιάς & Δούκας της Βυρτεμβέργης.
* *Μαρία Αμαλία* Χιλδεγάρδη Φιλιππίνη Θηρεσία Ιωσηφίνα (1865 - 1883).
* Μαρία Ισαβέλλα (1871 - 1904), παντρεύτηκε τον Ιωάννη Γεώργιο της Σαξονίας.
* Ροβέρτος (1873 - 1947), Πρίγκιπας της Βυρτεμβέργης.
* *Ούλριχ* Μαρία Λουδοβίκος Φίλιππος Ιωσήφ Αντώνιος (1877 - 1944), Πρίγκιπας της Βυρτεμβέργης.

## Πρόγονοι




## Πηγές
* Lopes, Maria Antónia, "*Rainhas Que o Povo Amou - Estefânia de Hohenzollern e Maria Pia de Sabóia*", pág 121, Temas e Debates, 2013

## Παραπομπές


Κατηγορία:Οίκος των Αψβούργων-Λωρραίνης
Πιστωτική κρίση

Μια **Πιστωτική κρίση** είναι η απότομη μείωση της γενικής διαθεσιμότητας δανείων (ή πίστωσης) ή η ξαφνική σύσφιξη των όρων που απαιτούνται για την απόκτηση δανείου από τις τράπεζες. Μια πιστωτική κρίση γενικά συνεπάγεται μείωση της διαθεσιμότητας πιστώσεων ανεξάρτητα από την αύξηση των επιτοκίων. Σε τέτοιες καταστάσεις, αλλάζει η σχέση μεταξύ της διαθεσιμότητας πίστωσης και των επιτοκίων. Η πίστωση καθίσταται λιγότερο διαθέσιμη σε οποιοδήποτε δεδομένο επίσημο επιτόκιο ή παύει να υπάρχει σαφής σχέση μεταξύ επιτοκίων και διαθεσιμότητας πίστωσης. Πολλές φορές, οι δανειστές και οι επενδυτές συνοδεύονται από πιστωτική κρίση, καθώς αναζητούν λιγότερο επικίνδυνες επενδύσεις (συχνά εις βάρος μικρών και μεσαίων επιχειρήσεων).

## Δείτε ακόμη
*Οικονομική κρίση

## Παραπομπές

## Βιβλιογραφία
* George Cooper, *The Origin of Financial Crises* (2008: London, Harriman House) 
* Graham Turner, *The Credit Crunch: Housing Bubbles, Globalisation and the Worldwide Economic Crisis* (2008: London, Pluto Press), 

Κατηγορία:Χρηματοπιστωτικές κρίσεις
Κατηγορία:Χρέος
Μαρία Θηρεσία της Αυστρίας (1862-1933)

Η **Μαρία Θηρεσία** (γερμ. *MariaTheresa von Habsburg-Lothringen*, 18 Σεπτεμβρίου 1862 - 10 Μαΐου 1933) από τον Οίκο των Αψβούργων-Λωρραίνης, ήταν κόρη του Αρχιδούκα της Αυστρίας-Τοσκάνης και με τον γάμο της έγινε αρχιδούκισσα της Αυστρίας-Τέσσεν.

## Βιογραφία
Η *Μαρία Θηρεσία Αντωνία Ιμμακουλάτα Ιωσηφίνα Φερδινάνδη Λεοπολδίνα Φραγκίσκη Καρολίνα Ισαβέλλα Ιανουαρία Αλοϋσία Χριστίνα Άννα* ήταν το πρώτο παιδί και η πρώτη κόρη του Καρόλου Σαλβάτορ της Αυστρίας-Τοσκάνης και της Μαρίας Ιμμακουλάτας των Βουρβόνων-Δύο Σικελιών, κόρης του Φερδινάνδου Β΄ των Δύο Σικελιών.
## Οικογένεια

Παντρεύτηκε το 1886 τον Κάρολο Στέφανο της Αυστρίας-Τέσσεν, ναύαρχο της Αυστρο-Ουγγαρίας, και είχε έξι τέκνα:
* Ελεονώρα (1886 - 1974), παντρεύτηκε μοργανατικά τον Άλφονς φον Κλος.
* Ρενάτα (1888 - 1935), παντρεύτηκε τον πρίγκιπα Ιερόνιμ Μίκολαϊ Ραντζίβιου από την Πολωνία. Ο γιος τους, Ντόμινικ Ράινερ, νυμφεύτηκε την Ευγενία της Ελλάδας, κόρη του Γεωργίου, Ύπατου Αρμοστή της Κρήτης.
* Κάρολος Αλβέρτος (1888 - 1951), Αρχιδούκας της Αυστρίας.
* Ματθίλδη (1891 - 1966), παντρεύτηκε τον πρίγκιπα Ολγκίερτ Τσαρτορύσκι.
* Λέων Κάρολος (1893 - 1939), Αρχιδούκας της Αυστρίας.
* Γουλιέλμος (1895 - 1948), Αρχιδούκας της Αυστρίας.

## Πρόγονοι





## Πηγές
* Darryl Lundy (10 Nov 2004). "Maria Theresia Erzherzogin von Österreich". *ThePeerage.com*. Retrieved 2008-11-28.
* Paul Theroff. "TUSCANY". *Paul Theroff's Royal Genealogy Site*. Retrieved 2008-11-28.

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Ελισάβετ Φραγκίσκη της Αυστρίας

Η **Ελισάβετ Φραγκίσκη** (γερμ. *Elisabet Franziska von Habsburg-Lorraine, prinzessin von Österreich-Ungarn*, 17 Ιανουαρίου 1831 - 14 Φεβρουαρίου 1903) από τον Οίκο των Αψβούργων-Λωρραίνης ήταν κόρη του Παλατινού (Κόμη) της Ουγγαρίας και με τον γάμο της έγινε αρχιδούκισσα της Αυστρίας-Έστε,

## Βιογραφία
Η *Ελισάβετ Φραγκίσκη Μαρία* ήταν το τρίτο (πρώτο επιβιώσαν) παιδί και η πρώτη (επιζήσασα) κόρη του Ιωσήφ της Αυστρίας, Παλατινού (Κόμη) της Ουγγαρίας, και της Μαρίας Δωροθέας, κόρης του Λουδοβίκου της Βυρτεμβέργης.

## Οικογένεια
Παντρεύτηκε πρώτα τον Φερδινάνδο Κάρολο Βίκτωρα της Αυστρίας και είχε ένα τέκνο:

* Μαρία Θηρεσία (1849 - 1919), παντρεύτηκε το Λουδοβίκο Γ΄ της Βαυαρίας.

Ο Φερδινάνδος Κάρολος Βίκτωρ πέθανε το 1849.

Το 1854 παντρεύτηκε τον Κάρολο Φερδινάνδο της Αυστρίας-Έστε  και είχε έξι τέκνα:
* Φραγκίσκος Ιωσήφ (1855).
* Φρειδερίκος (1856 - 1936), Δούκας του Τέσσεν, αρχηγός του Στρατού της Αυστρο-Ουγγαρίας κατά τον Α΄ Παγκόσμιο Πόλεμο.
* Μαρία Χριστίνα (1858 - 1929), παντρεύτηκε τον Αλφόνσο ΙΒ΄ της Ισπανίας.
* Κάρολος Στέφανος (1860 - 1933), Αρχιδούκας της Αυστρίας και ναύαρχος.
* Ευγένιος (1863 - 1954), Αρχιδούκας της Αυστρίας.
* Μαρία *Ελεωνόρα* (1864).

## Πρόγονοι





## Πηγές
* The peerage

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Κλημεντίνη της Ορλεάνης

Η **Κλημεντίνη** (γαλλ. *Clémentine d'Orléans*, 6 Μαρτίου 1817 - 16 Φεβρουαρίου 1907) του Οίκου της Ορλεάνης ήταν πριγκίπισσα της Γαλλίας και με τον γάμο της έγινε πριγκίπισσα της Σαξονίας-Κοβούργου & Γκότα.

## Βιογραφία
Η *Μαρία Κλημεντίνη Λεοπολδίνη Καρολίνα Κλοτίλδη* ήταν η τρίτη (επιζήσασα) κόρη του Λουδοβίκου Φιλίππου της Γαλλίας και της Μαρίας Αμαλίας των Βουρβόνων-Δύο Σικελιών, κόρης του Φερδινάνδου Α΄ των Δύο Σικελιών.

## Οικογένεια
Παντρεύτηκε το 1843 τον Αύγουστο της Σαξονίας-Κοβούργου & Γκότα και είχε τέκνα;
* Φίλιππος (1844 - 1921), παντρεύτηκε τη Λουίζα Μαρία του Βελγίου.
* Λουδοβίκος Αύγουστος (1845 - 1907), παντρεύτηκε τη Λεοπολδίνη της Βραζιλίας.
* Κλοτίλδη (1846 - 1927), παντρεύτηκε τον Ιωσήφ Κάρολο των Αψβούργων-Λωρραίνης Αρχιδούκα της Αυστρίας.
* Αμαλία (1848 - 1894), παντρεύτηκε τον Μαξιμιλιανό Εμμανουήλ Δούκα στη Βαυαρία.
* Φερδινάνδος (1861 - 1948), έγινε πρίγκιπας της Βουλγαρίας το 1887 και βασιλιάς το 1908.

## Πρόγονοι




## Πηγές
* Aronson, T. (1986) Crowns in conflict: the triumph and the tragedy of European monarchy, 1910–1918, J. Murray, London. ISBN 0-7195-4279-0.
* Barman, R. (2002) Citizen Emperor: Pedro II and the Making of Brazil, 1825–1891, Stanford University Press. ISBN 0-8047-4400-9.
* Constant, S. (1979) Foxy Ferdinand, 1861–1948, Tsar of Bulgaria, Sidgwick and Jackson, London. ISBN 0-283-98515-1.
* de Saint-Amand, I. (1895) The Revolution of 1848, Charles Scribner's Sons, New York.
* Ilchev, I., Kolev, V. & Yanchev, V. (2005) Bulgarian parliament and Bulgarian statehood, St. Kliment Ohridski University Press, ISBN 954-07-2197-0.
* Jobson, D. (1848) Career of Louis-Philippe: with a full account of the late revolution, E. Churton.
* Longford, E. (1987) Victoria R.I., George Weidenfeld & Nicolson Ltd, London. ISBN 0-297-17001-5.
* Mansel, P. (2001) Paris Between Empires, Phoenix, London. ISBN 1-84212-656-3.
* Princess Catherine Radziwill (1916, reprinted 2010) Sovereigns and Statesmen of Europe, Get Books, ISBN 1-4455-6810-1.

## Παραπομπές


Κατηγορία:Οίκος της Ορλεάνης
Κατηγορία:Πριγκίπισσες της Γαλλίας
Κατηγορία:Πριγκίπισσες της Σαξονίας-Κοβούργου-Γόθας
Ισαβέλλα του Κρόυ

Η **Ισαβέλλα** (γερμ. *Isabel von Croÿ*, 27 Φεβρουαρίου 1856 - 5 Σεπτεμβρίου 1931) του Οίκο του Κρόυ ήταν δούκισσα του Κρόυ και με το γάμο της έγινε αρχιδούκισσα της Αυστρίας & δούκισσα του Τέσσεν.

## Βιογραφία
Η *Ισαβέλλα Εδβίγη Φραγκίσκη Ναταλία* ήταν κόρη του Ροδόλφου του Κρόυ και της Ναταλίας του Λιν.

## Οικογένεια
Παντρεύτηκε το 1878 το Φρειδερίκο της Αυστρίας, Δούκα του Τέσσεν, και είχε εννέα τέκνα:
* Μαρία Χριστίνα (1879 - 1962), παντρεύτηκε τον Εμμανουήλ του Ζαλμ-Ζαλμ.
* Μαρία Άννα (1882 - 1940), παντρεύτηκε τον Ηλία της Πάρμα.
* Μαρία Ερριέττα (1883 - 1956), παντρεύτηκε το Γοδεφρείδο του Χόενλοε-Βάλντενμπουργκ-Σίλλινγκσφυρστ.
**Ναταλία* Μαρία (1884 - 1898).
**Στεφανία* Μαρία Ισαβέλλα (1886 - 1890).
* *Γαβριέλλα* Μαρία Θηρεσία (1887 - 1954).
* Ισαβέλλα (1887 - 1973), παντρεύτηκε το Γεώργιο της Βαυαρίας.
* Μαρία Αλίκη (1893 - 1962), παντρεύτηκε το Φρήντριχ Βάλντμποττ, Βαρόνο φον Μπάσσενχαϊμ.
* Αλβέρτος Φραγκίσκος (1897 - 1955), Αρχιδούκας της Αυστρίας και Δούκας του Τέσσεν.

## Πηγές
*  Radziwill, Catherine (1916). *The Austrian Court From Within*. London: Cassel and Company, LTD. ISBN 1-4021-9370-X.

## Παραπομπές


Κατηγορία:Πριγκίπισσες της Αυστρίας
Μαρία Αλίκη της Αυστρίας

Η **Μαρία Αλίκη** (γερμ. *Maria Alice von Habsburg-Lorraine, prinzessin von Teschen*, 15 Ιανουαρίου 1893 - 1 Ιουλίου 1962) από τον Οίκο των Αψβούργων-Λωρραίνης ήταν κόρη του Δούκα του Τέσσεν και με τον γάμο της έγινε βαρόνη του Μπάσσενχαϊμ.

## Βιογραφία
Η *Μαρία Αλίκη Εμμανουέλα Αγνή Άννα* ήταν το όγδοο (έκτο επιζήσαν) παιδί και η όγδοη (έκτη επιζήσασα) κόρη του Φρειδερίκου της Αυστρίας , Δούκα του Τέσσεν, και της Ισαβέλλας, κόρης του Ροβέρτου, Δούκα του Κρόυ.

## Οικογένεια
Παντρεύτηκε το 1920 τον Φρειδερίκο Ερρίκο Βάλντμποτ του Μπάσενχαϊμ και είχε τέκνα:
* Μαρία Ιμμακουλάτα (1921 - 2020), παντρεύτηκε τον Ιωάννη Ερβέρτο του Τέρρινγκ-Γιέττενμπαχ.
* Αντώνιος (γενν. 1922), Βαρόνος του Μπάσσενχαϊμ. Νυμφεύτηκε τη Τέα Σόνπφλουγκ.
* Παύλος (1924 - 2008). Νυμφεύτηκε την κόμισσα Μαρία Τερέζα του Βίκενμπουργκ-Καπελλίνι.
* Ισαβέλλα (1926 - 2009), παντρεύτηκε τον κόμη Πόνγκρακτς Ζόμσις του Ζάαρτ.
* Στεφανία (1929 - 2012), παντρεύτηκε τον Ιωσήφ του Κένιγκσεγκ-Άουλεντορφ.
* Ιωσήφ Βάλντμπορτ (γενν. 1933), πολιτικός μηχανικός, αρχιτέκτων.

## Πρόγονοι





## Πηγές
* Brigitte Hamann (ed.). *The Habsburgs*. Ueberreuter, Vienna, 1988. ISBN 3-8000-3247-3, p. 292.
* Miller, Ilana D and Beéche, Arturo E. Royal Gatherings Volume II. *Eurohistory*. 2015, ISBN 978-0985460389

## Παραπομπές


Κατηγορία:Οίκος των Αψβούργων-Λωρραίνης
Μπιέλλα

Η **Μπιέλλα** (ιταλικά: *Biella*) είναι πόλη και δήμος στο Πεδεμόντιο, στη βόρεια Ιταλία. Έχει πληθυσμό 43.829 κατοίκους σύμφωνα με εκτίμηση του 2019. Είναι έδρα της επαρχίας Μπιέλλα.

Η περιοχή κατοικείται από την εποχή του ορείχαλκου και την εποχή του σιδήρου. Η πόλη αναφέρεται ως Μπουγκέλα σε έγγραφο του 826, το οποίο αναφέρει ότι δωρήθηκε στον κόμη Μπόζο. Κατά τη διάρκεια του μεσαίωνα ήταν κτήμα των κομήτων του Βερτσέλλι, και το 1379 πέρασε στην κατοχή του οίκου της Σαβοΐας. Το 1772 δημιουργήθηκε η επισκοπή της Μπιέλλα. Η πόλη είναι σήμερα σημαντικό υφαντουργικό κέντρο, κυρίως εριουργίας. Η εταιρία αθλητικών ειδών και υποδημάτων Fila ιδρύθηκε στη Μπιέλλα το 1911.

Η πόλη αποτελείται από την άνω και κάτω πόλη, οι οποίες ενώνονται σε τελεφερίκ. Στην άνω πόλη βρίσκονται πολλά μεσαιωνικά και αναγεννησιακά μέγαρα, ενώ στην κάτω πόλη βρίσκεται ο καθεδρικός ναός της πόλης, του 1402, το βαπτιστήριο, του 10ου αιώνα, και οι αναγεννησιακοί ναοί του Σαν Σεμπαστιάνο (1504) και Σαν Τζιρόλαμο (1512-1517). Κοντά στην πόλη βρίσκεται το ιερό όρος της Ορόπα, το οποίο αποτελεί μνημείο παγκόσμιας κληρονομιάς της UNESCO.

## Παραπομπές


### Βιβλιογραφία
* 

## Εξωτερικοί σύνδεσμοι
* Ιστοσελίδα του δήμου

Κατηγορία:Δήμοι της Επαρχίας της Μπιέλλα
Μαρία Ερριέττα της Αυστρίας, πριγκίπισσα του Χόενλοε-Σίλλινγκσφυρστ

Η **Μαρία Ερριέττα** (γερμ. *Maria Enrietta von Habsburg-Lothringen, prinzessin von Österreich-Teschen*, 10 Ιανουαρίου 1883 - 2 Σεπτεμβρίου 1956) από τον Οίκο των Αψβούργων-Λωρραίνης ήταν κόρη του Δούκα του Τέσσεν και με τον γάμο της έγινε Πριγκίπισσα του Χόενλοε-Σίλινγκσφυρστ.

## Βιογραφία
Η *Μαρία Ερριέττα Καρολίνα Γαβριέλα* ήταν η τρίτη κόρη του Φρειδερίκου, Αρχιδούκα της Αυστρίας & Δούκα του Τέσσεν, και της Ισαβέλλας, κόρης του Δούκα του Κρόυ.

## Οικογένεια
Παντρεύτηκε το 1908 τον Γοδεφρείδο του Χόενλοε-Σίλινγκσφυρστ και είχε τέκνα:
* Ελισάβετ 1909-1987.
* Ναταλία 1911-1989.
* Φρειδερίκος 1913-1945.

## Πρόγονοι





## Πηγές
* Darryl Lundy (7 Nov 2004). "Maria Henrietta Erzherzogin von Österreich". ThePeerage.com. Archived from the original on 9 February 2010. Retrieved 2010-01-12.
* Paul Theroff. "AUSTRIA". Paul Theroff's Royal Genealogy Site. Retrieved 2010-01-12.

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Μαρία Χριστίνα της Αυστρίας, πριγκίπισσα του Ζαλμ-Ζαλμ

Η **Μαρία Χριστίνα** (γερμ. *Maria Christina*, 17 Νοεμβρίου 1879 - 6 Αυγούστου 1962) του Οίκου των Αψβούργων-Λωρραίνης ήταν αρχιδούκισσα της Αυστρίας-Τέσσεν και με τον γάμο της έγινε πριγκίπισσα διαδόχου του Ζαλμ-Ζαλμ.

## Βιογραφία
Η *Μαρία Χριστίνα Ισαβέλλα Ναταλία* ήταν το πρώτο παιδί και η πρώτη κόρη του Φρειδερίκου, Αρχιδούκα της Αυστρίας, Δούκα του Τέσσεν, και της Ισαβέλλας, κόρης του Δούκα του Κρόυ.

## Οικογένεια
Παντρεύτηκε το 1902 τον Εμμανουήλ του Ζαλμ-Ζαλμ (γιο του Αλφρέδου, 7ου Πρίγκιπα του Ζαλμ-Ζαλμ, και της Ρόζα Λύτσοβ), και είχε πέντε τέκνα:
* *Ισαβέλλα* Μαρία Ρόζα Αικατερίνη Αντωνία (1903 - 2009), παντρεύτηκε τον Φέλιξ, Βαρόνο του Λόε.
* *Ρόζμαρυ* Φρειδερίκη Ισαβέλλα Ελεονώρα Ερριέττα Αντωνία (1904 - 2001), παντρεύτηκε τον Ουμβέρτο Σαλβάτορ της Αυστρίας, Πρίγκιπα της Τοσκάνης.
* *Νικόλαος Λεοπόλδος* Ερρίκος Αλφρέδος Εμμανουήλ Φρειδερίκος Αντώνιος (1906 - 1988), 8ος Πρίγκιπας του Ζαλμ-Ζαλμ.
* Καικιλία (1911 - 1991), παντρεύτηκε το Φραγκίσκο Ιωσήφ του Ζαλμ-Ράιφερσαϊτ-Κράουτχαϊμ & Ντυκ.
* Φραγκίσκος (1912 - 1917).

## Πρόγονοι





## Πηγές
* Darryl Lundy (7 Nov 2004). "Maria Christina Erzherzogin von Österreich". ThePeerage.com. Archived from the original on 28 November 2009. Retrieved 2009-12-17.
* Paul Theroff. "AUSTRIA". Paul Theroff's Royal Genealogy Site. Retrieved 2009-12-17.

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Αυτάρκεια

Η **αυτάρκεια** είναι όρος που περιγράφει οικονομικές πολιτικές που καθιστούν μία οντότητα να επιβιώνει χωρίς εξωτερική βοήθεια και διεθνές εμπόριο, δηλαδή μόνον με την εγχώρια παραγωγή. Η διαφορά της με την κλειστή οικονομία είναι ότι η κλειστή οικονομία δεν έχει καμμία επαφή με τον έξω κόσμο ενώ η αυτάρκης οικονομία έχει μεν περιορισμένες σχέσεις αλλά δύναται να επιβιώσει και δίχως αυτές. Δεν έχει συγκεκριμένη ιδεολογική χροιά καθώς αρκετά καθεστώτα εφήρμοσαν στο παρελθόν τέτοιες πολιτικές, είτε κομμουνιστικά, είτε εθνικιστικά. Δεν είναι απαραιτήτως οικονομική πολιτική μόνον ολοκληρωτικών καθεστώτων. Επίσης μπορεί να εφαρμοσθεί αυτάρκεια σε συγκεκριμένους τομείς ώστε να ωθηθεί η εσωτερική παραγωγή.

## Παραπομπές


Κατηγορία:Διεθνές εμπόριο
Συμμαχική κατοχή της Κωνσταντινούπολης

Η **συμμαχική κατοχή της Κωνσταντινούπολης** () διήρκεσε από τις 13 Νοεμβρίου 1918 έως τις 4 Οκτωβρίου 1923. Η πρωτεύουσα της Οθωμανικής Αυτοκρατορίας βρέθηκε υπό κατοχή από Βρετανικές, γαλλικές, ελληνικές και ιταλικές δυνάμεις. Η κατοχή της Κωνσταντινούπολης ήταν συνέπεια της υπογραφής της Ανακωχής του Μούδρου, η οποία έληξε την συμμετοχή της Οθωμανικής Αυτοκρατορίας στον Α΄ Παγκόσμιο Πόλεμο. Τα πρώτα γαλλικά στρατεύματα εισήλθαν στην Κωνσταντινούπολη στις 12 Νοεμβρίου 1918 και τα πρώτα βρετανικά στρατεύματα αποβιβάστηκαν την επομένη. Τα ιταλικά στρατεύματα αποβιβάστηκαν στο Γαλατά στις 7 Φεβρουαρίου 1919. Συνολικά αποβιβάστηκαν 27.419 βρετανοί στρατιώτες, 19.069 γάλλοι στρατιώτες, 3.992 ιταλοί στρατιώτες και 795 έλληνες στρατιώτες.

Τα συμμαχικά στρατεύματα κατέλαβαν διάφορες ζώνες (οι οποίες βασίζονταν στα τμήματα της Κωνσταντινούπολης) και δημιούργησαν μια συμμαχική στρατιωτική διοίκηση τον Δεκέμβριο του 1918. Η κατοχή είχε δύο στάδια: το αρχικό στάδιο, το οποίο διήρκεσε από την ανακωχή μέχρι την υπογραφή της Συνθήκης των Σεβρών. Τελικά, η Συνθήκη της Λωζάνης, η οποία υπεγράφη στις 24 Ιουλίου 1923, οδήγησε στο τέλος της κατοχής. Τα τελευταία στρατεύματα των Συμμάχων αναχώρησαν από την πόλη στις 4 Οκτωβρίου 1923. Δύο μέρες αργότερα, εισήλθαν οι πρώτοι τούρκοι στρατιώτες υπό τον Σουκρού Ναϊλί Πασά στις 6 Οκτωβρίου 1923. Η ημέρα αυτή ονομάζεται Ημέρα Απελευθέρωσης της Κωνσταντινουπόλεως (τουρκικά: *Istanbul'un Kurtuluşu*, δεν είναι αργία.  

## Παραπομπές

Κατηγορία:Τουρκικός Πόλεμος της Ανεξαρτησίας
Κατηγορία:Βυζαντινή Κωνσταντινούπολη
Λευτέρης Αεράκης

Ο **Λευτέρης Αεράκης** (Ανώγεια, 1920 - 2013) γνωστός και ως **Νταρολευτέρης**, ήταν Έλληνας αντιστασιακός.

## Βιογραφία

Γεννήθηκε στα Ανώγεια της Κρήτης το 1920. Ήταν εγγονός του Γιώργη Ιωάννου Αεράκη-Νταρογιώργη (1840-1911), που διακρίθηκε στις επαναστάσεις του 1866, 1878 και 1897 και τιμήθηκε με τον βαθμό του διακοσίαρχου. Ήταν γιος του Μανόλη Αεράκη (1880-1944), που έλαβε μέρος στους Βαλκανικούς Πολέμους, και της Ελένης Αεράκη, το γένος Σκανδάλη, που τιμήθηκε με το Μετάλλιο της τιμής για την προσφορά της στον Β' Παγκόσμιο Πόλεμο, προμηθεύοντας με κίνδυνο της ζωής της καθώς και της οικογένειάς της, τις ανταρτικές Ομάδες των Ανωγείων στον Ψηλορείτη με ψωμί από τον φούρνο της και μεταφέροντας όπλα και πυρομαχικά.

Ο Λευτέρης Αεράκης μπήκε από τους πρώτους στην αντίσταση εναντίων των Γερμανών κατακτητών. Ορμητήριο της ομάδας στην οποία συμμετείχε ήταν η απρόσιτη κορυφή Τσουνιά του Ψηλορείτη. Κορυφαία θεωρείται η συμμετοχή του στη Μάχη στο Σφακάκι (περιοχή κοντά στα Ανώγεια) στις 7 Αυγούστου 1944, όπου ο ολιγομελής εφεδρικός ΕΛΑΣ απελευθέρωσε από τα χέρια μικτής ομάδας Γερμανών και Ιταλών 98 γυναικόπαιδα που είχαν συλληφθεί όμηροι, χωρίς να τραυματιστεί κανείς από τους αιχμαλώτους και τους αντάρτες. Άπαντες οι Γερμανοί και οι Ιταλοί σκοτώθηκαν ή συνελήφθησαν αιχμάλωτοι. Λίγες μέρες αργότερα επικεφαλής των Γερμανών λοχίας – Φρούραρχος του Γενί – Γκαβέ Γιόζεφ Ολενχάουερ γνωστός σαν «Σήφης», αφού ανακρίθηκε από τους Βρετανούς αντιστασιακούς, εκτελέστηκε.

Η Μάχη στο Σφακάκι ήταν μια από τις πιο επιτυχημένες επιχειρήσεις στην διάρκεια της Κατοχής και είναι το δεύτερο από τα πέντε «επειδή», που αναγράφεται στην απόφαση του Γερμανού Διοικητή Κρήτης για την ισοπέδωση των Ανωγείων:

Συμμετείχε επίσης στις μάχες για την απελευθέρωση του Ηρακλείου από τους Γερμανούς τον Σεπτέμβρη - Οκτώβρη 1944 και εισήλθε την 11η Οκτωβρίου στο απελευθερωμένο Ηράκλειο με την Ομάδα του Γιάννη Ποδιά. 

## Προσωπική ζωή
Παντρεύτηκε την Φερενίκη Μανουρά το 1951 και μαζί απόκτησαν τρεις γιούς και έξι εγγόνια. Πέθανε στις 27 Ιανουαρίου του 2013. 

Την κηδεία του παρακολούθησαν σύσσωμοι οι συγχωριανοί του καθώς και οι επίσημες αρχές από το Ηράκλειο και το Ρέθυμνο.Ο Νταρολευτέρης για την συμμετοχή του στην αντίσταση κατά των Ναζί τιμήθηκε από την Ελληνική Πολιτεία με το Μετάλλιο της Τιμής. Επ’ ευκαιρία δε του θανάτου του ο Δήμος Ανωγείων εξέδωσε ψήφισμα.

## Βραβεύσεις
Ο Νταρολευτέρης για την συμμετοχή του στην αντίσταση κατά των Ναζί τιμήθηκε από την Ελληνική Πολιτεία με το Μετάλλιο της Τιμής. Επ’ ευκαιρία δε του θανάτου του ο Δήμος Ανωγείων εξέδωσε ψήφισμα.

## Πηγές
https://www.patris.gr/istoria/i-machi-sto-sfakaki-7-aygoystoy-1944-afigisi-leyteris-aerakis/

https://www.cretalive.gr/istoria/sfakaki-o-aifnidiasmos-ton-germanon-kai-olokaytoma-ton-anogeion

https://www.cretalive.gr/istoria/pos-ezisa-tis-dramatikes-ores-toy-nayagioy-kai-tis-diasosis

https://www.anogi.gr/?p=8139

https://greekreporter.com/2013/01/30/resistance-fighter-aerakis-passes-away/

https://www.sdaj.org/2014/08/04/kapitalistische-interessen-als-ursache-von-mord-und-verwuestung-auf-kreta/

https://www.anogi.gr/?p=8157
Κατηγορία:Μέλη του ΕΛΑΣ
Αδελφοί Κιντέρο

thumb|right|Οι αδελφοί Κιντέρο σε φωτογραφία του Καουλάκ
Οι **Σεραφίν Αλβαρές Κιντέρο** (*Serafín Álvarez Quintero*, 26 Μαρτίου 1871 – 12 Απριλίου 1938) και **Χοακίν Αλβαρές Κιντέρο** (*Joaquín Álvarez Quintero*, 20 Ιανουαρίου 1873 – 14 Ιουνίου 1944) ήταν Ισπανοί θεατρικοί συγγραφείς, γνωστοί ως **«Αδελφοί Κιντέρο»** (ισπαν.: *Los hermanos Quintero*).

Γεννήθηκαν στην Ουτρέρα της επαρχίας της Σεβίλλης και απεβίωσαν στη Μαδρίτη. Υπήρξαν πολυγραφότατοι, αφού συνέγραψαν σε συνεργασία σχεδόν 200 θεατρικά έργα, που τους εξασφάλισαν φήμη ως «τα χρυσά αγόρια του μαδριλένικου θεάτρου». Από αυτά τα έργα, τα μισά περίπου είναι κωμωδίες εμπνευσμένες από τη ζωή της Ανδαλουσίας. Το πρώτο τους θεατρικό έργο, το *Gilito*, γράφτηκε το 1889. Μερικά άλλα έργα τους είναι τα εξής:

* *El buena sombra* (1898)
* *Οι Γαλεότοι* (1900)
* *Πεπίτα Ρεγιές* (1903)
* *El traje de luces* (1907)
* *La patria chica* (1907)
* *El patinillo* (1909)
* *Μαλβαλόκα* (1912)
* *Becquerina* (1915)
* *Diana cazadora* (1915)
* *Λα Καλουμνιάδα* (1919)
* *Κανθονιέρα* (1924)

Οι Αδελφοί Κιντέρο ήταν επίσης γνωστοί από το εγχείρημά τους να αποδώσουν τις ανδαλουσιανές διαλέκτους σε γραπτή μορφή.

## Πηγές
* Το λήμμα «Άλβαρεζ Κιντέρο, αδελφοί Σεραφείμ και Ιωακείμ» στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 659

## Εξωτερικοί σύνδεσμοι
* 
* 

Κατηγορία:Ισπανοί θεατρικοί συγγραφείς
Καντόνι του Ούρι

Το **Καντόνι του Ούρι** (Γερμανικά: *Κanton Uri*) είναι ένα από τα 26 Καντόνια της Ελβετίας. Βρίσκεται στην κεντρική Ελβετία και έχει 36.433 κατοίκους. Η πρωτεύουσα και μεγαλύτερη πόλη του καντονιού είναι το Άλτντορφ. Η ιστορία του θρυλικού λαϊκού ήρωα της Ελβετίας Γουλιέλμου Τέλλου διαδραματίζεται στο Καντόνι του Ούρι.

## Γεωγραφία
Το καντόνι του Ούρι βρίσκεται στην κεντρική Ελβετία μεταξύ της λίμνης Λουκέρνης στα βόρεια και του Περάσματος του Αγίου Γοτθάρδου στο νότο. Το Ούρι είναι ένα από τα ιδρυτικά μέλη της Ελβετικής Συνομοσπονδίας. Λόγω της τοπογραφίας του καντονιού με ποσοστό ορεινών και μη παραγωγικών περιοχών περί το 56%, τα τρία τέταρτα των κατοίκων ζουν στο χαμηλότερο τμήμα του καντονιού, στην κοιλάδα του ποταμού Ρόις. Το ψηλότερο υψόμετρο στο καντόνι, και στις Άλπεις του Ούρι συνολικά, βρίσκεται στο Ντάμαστοκ, στα 3.630 μέτρα, βόρεια του ορεινού περάσματος Φούρκα.

Η έκταση του Ούριαντιστοιχεί ουσιαστικά στη λεκάνη απορροής των άνω περιοχών του Ρόις και στο νότια μέρος της λίμνης της Λουκέρνης, της οποίας οι όχθες από το Ζεέλισμπεργκ έως στο Ζίζικον ανήκουν στο καντόνι. Το Uri περιλαμβάνει επίσης τα άνω τμήματα των ποταμών Ενγκελμπέργκερ Άα και Ουρνερμοόντεν. Το Ούρι έχει έκταση, 1.076,4 τ.χλμ.. Από αυτήν την έκταση, το 24,4% χρησιμοποιείται για γεωργία, το 18,2% είναι δασικές εκτάσεις, το 1,7% είναι κατοικημένο (κτίρια ή δρόμοι), ενώ το 55,6% είναι μη παραγωγικές εκτάσεις.

Το Ούρι συνορεύει με τα καντόνια Γκράουμπυντεν (νοτιοανατολικά), Τιτσίνο (νότια), Βαλαί (νοτιοδυτικά), Βέρνης (δυτικά), Όμπβαλντεν (δυτικά), Νίντβαλντεν (δυτικά), Σβυτς (βόρεια) και Γκλάρους (βορειοανατολικά).

Το καντόνι αποτελείται από 20 κοινότητες. Όσον αφορά την έκταση, το καντόνι κατατάσσεται στην 11η θέση, ενώ όσον αφορά τον πληθυσμό κατατάσσεται είναι 25ο μεταξύ των 26 ελβετικών καντονιών

## Διοίκηση
### Landammann
Ο ανώτερος δικαστής (Landammann) είναι ο επικεφαλής του καντονιού. Από την 1η Ιουνίου 2022 στο αξίωμα υπηρετεί ο Ουρς Γιάνετ.

## Παραπομπές


## Εξωτερικοί σύνδεσμοι

* Η ιστοσελίδα του καντονιού 

Ουρι
Φροζινόνε

Το **Φροζινόνε** (ιταλικά *Frosinone*, λατινικά *Frusino*) είναι πόλη και δήμος στο Λάτιο, στην κεντρική Ιταλία. Έχει πληθυσμό 46.066 κατοίκους σύμφωνα με εκτίμηση του 2019. Είναι έδρα της επαρχίας Φροζινόνε. Βρίσκεται στη Λατινική Κοιλάδα.

Κατά την αρχαιότητα στην περιοχή κατοικούσαν οι Ουόλσκοι και στη θέση της σημερινής πόλης υπήρχε η πόλη Φρούσινο (*Frusino*), η οποία τον καιρό της Ρωμαϊκής Αυτοκρατορίας απέκτησε το καθεστώς αποικίας. Σώζονται ακόμη και σήμερα τμήματα των αρχαίων τειχών και του ρωμαϊκού αμφιθεάτρου. Κατά τη διάρκεια του Μεσαίωνα ανήκε στα Παπικά Κράτη και υπαγόταν αρχικά στο Ανάνι και έπειτα στο Αλάτρι. Άρχισε να αναπτύσσεται μετά τον 17ο αιώνα. Κατά τη διάρκεια του Β΄ Παγκοσμίου Πολέμου βομβαρδίστηκε εκτεταμένως και ξαναχτίστηκε ως μοντέρνα πόλη.

Η Φροζινόνε Κάλτσιο έχει ως έδρα την πόλη. Ιδρύθηκε το 1912 και έχει συμμετάσχει δύο φορές στη Σέριε Α. Έδρα της είναι το στάδιο Μπενίτο Στίρπε, 16.000 θέσεων.

## Παραπομπές


## Εξωτερικοί σύνδεσμοι
* Ιστοσελίδα του δήμου

Φροζινονε
Επαρχία Τιαρέτ

Το **Τιαρέτ** () είναι επαρχία (*[[βιλάγια]]*) της Αλγερίας. Πρωτεύουσα της είναι η πόλη Τιαρέτ. Ο πληθυσμός, σύμφωνα με την απογραφή του 2008, ανέρχεται σε 846.823 κατοίκους. 

## Διοικητική διαίρεση
Η επαρχία χωρίζεται σε 14 διαμερίσματα (*[[Νταΐρα|νταΐρες]]*), τα οποία χωρίζονται περαιτέρω σε 42 *[[Κοινότητες της Αλγερίας|κοινότητες]]* ή δήμους. 

### Διαμερίσματα

# Αΐν Ντεχέμπ
# Αΐν Κερμές
# Νταχμουνί
# Φρεντά
# Χαμαντιά
# Κσαρ Σελαλά
# Μαχντιά
# Μεσράα Σφα
# Μεντρουσσά
# Μεγκιλά
# Ουέντ Λιλί
# Ραχουία
# Σογκέρ
# **[[Διαμέρισμα Τιαρέτ|Σογκέρ]]**

### Κοινότητες

# Αΐν Μπουσεκίφ
# Αΐν Ντεχέμπ
# Αΐν Ελ Χαντίντ
# Αΐν Κερμές
# Αΐν Ζαρίτ
# Μπουγκάρα
# Σεχαΐμα
# Νταχμουνί
# Ντζεμπιλέτ Ροσφά
# Ντζιλαλί Μπεν Ομάρ
# Φαϊντζά
# Φρεντά
# Γκερτουφά
# Χαμαντιά
# Κσαρ Σελαλά
# Μαντνά
# Μαχντιά
# Μεσράα Σαφά
# Μεντρισσά
# Μεντρουσσά
# Μεγκιλά
# Μελακού
# Ναντοράχ
# Ναϊμά
# Ουέντ Λιλί
# Ραχουία
# Ρεσαΐγκα
# Σεμπαΐν
# Σεμπτ
# Σεργκίν
# Σι Αμπντελγκανί
# Σιντί Αμπντεραχμάν
# Σιντί Αλί Μελάλ
# Σιντί Μπαχτί
# Σιντί Χοσνί
# Σουγκέρ
# Ταγκντέμτ
# Ταχεμαρέτ
# **[[Τιαρέτ]]**
# Τιντά
# Τουσνίνα
# Ζμαλέτ Ελ Εμίρ Αμπντελκαντέρ

## Παραπομπές


## Εξωτερικοί σύνδεσμοι

* 

Τιαρετ